Эдуард Марцінавіч Скобелеў

Эдуард Марцінавіч Скобелеў (,  — , Мінск) — беларускі пісьменнік, грамадскі і палітычны дзеяч, неасталініст.

 Біяграфія 
Нарадзіўся 8 снежня 1935 года ў Мінску ў сям’і ваеннага інжынера-будаўніка.

У 1959 годзе скончыў заходні факультэт Маскоўскага дзяржаўнага інстытута міжнародных адносін. Знаходзіўся на дыпламатычнай службе (1959—1963). Працаваў інструктарам аддзела адміністратыўных органаў ЦК КПБ (1966—1973).

Інспектар аддзела замежных сувязей ЦК КПБ (1973—1990). З 1991 года — намеснік дырэктара міжнароднага цэнтра Акадэміі кіравання пры Савеце Міністраў Рэспублікі Беларусь, з 1994 года — у Беларускім істытуце інфармацыі і прагнозу пры Адміністрацыі Прэзідэнта Рэспублікі Беларусь. Галоўны рэдактар часопіса «Інфармацыйны бюлетэнь Адміністрацыі Прэзідэнта Рэспублікі Беларусь» (1996—2006), саветнік—кансультант Інфармацыйна—аналітычнага цэнтра пры Адміністрацыі Прэзідэнта Рэспублікі Беларусь (2007—2008).

Пасля абрання Прэзідэнтам Беларусі Аляксандра Лукашэнкі стаў яго актыўным прыхільнікам. Уваходзіў у кола ініцыятараў аб’яднання беларускіх літаратурных часопісаў «Полымя», «Маладосць», «Нёман», «Вожык», «Бярозка», «Крыніца» і «Всемирная литература», газеты «Літаратура і мастацтва» ў адзіны літаратурны холдынг.

Адзін з актыўных удзельнікаў цкаваньня Васіля Быкава. 15 мая 2002 года заявіў на прэсавай канфэрэнцыі, што ў Беларусі трэба забараніць друкаваць «палітычна адсталага» В. Быкава.

У 2008 годзе Скобелеў быў са скандалам выключаны з Саюза пісьменнікаў Беларусі «пасля хвалі масавага абурэння грамадскасці краіны, якая рушыла ў адказ на яго публікацыі, што глыбока абражалі пачуцці людзей, ставілі пад сумнеў неабходнасць святкавання Дня Перамогі і давалі самому факту Перамогі чалавеканенавісніцкую трактоўку»Просто встретились два побрехушества.

Памёр 15 кастрычніка 2017 года ў Мінску.

 Творчасць 
У друку выступаў з 1964 года. Пісаў на рускай мове. Член Саюза пісьменнікаў СССР (1970—1991), Саюза пісьменнікаў Беларусі (2005—2008).

 Кнігі 
 Удивительные приключения пана Дыли и его друзей, Чосека и Гонзасека: Сказания: Для ст. шк. возраста / Эдуард Скобелев. — Мн. : Юнацтва, 1996. — 270 с.;
 Новые необыкновенные приключения Арбузика и Бебешки: Повести-сказки: Для мл. шк. возраста / Эдуард Скобелев. — Мн. : Юнацтва, 1997. — 495 с.;
 Пересечение параллельных: роман / Эдуард Скобелев. — Минск : Мастацкая літаратура, 2005. — 508 с.;
 Завещание Сталина: роман / Эдуард Скобелев. — Москва : Минск : Русская правда, 2005. — 319 с.

 Артыкулы 
 Скобелев Э. М. Из дневника белорусского дипломата // Наш современник. № 12, 2004
 Скобелев Э. М. Если славяне выступят… // Наш современник. № 3, 2003
 Скобелев Э. М. «Чёрный» интернационал и трансформация мира. // Наш современник. № 12, 2006 
 Скобелев Э. М. Человека нет, а галоши — целые (часть 1) // Русский вестник от 18.08.2007
 Скобелев Э. М. Человека нет, а галоши — целые (часть 2) // Русский вестник от 20.08.2007
 Скобелев Э. М. Спорное и бесспорное в национальном вопросе // Русский вестник от 7.08.2007

 Крытыка 
Сумнеўную вядомасць атрымаў надрукаваны ў 2005 годзе маскоўскім выдавецтвам раман Скобелева «Запавет Сталіна», напісаны з пазіцый агрэсіўнага неасталінізму і антысемітызму.

У кастрычніку 2007 года праўладны Саюз пісьменнікаў Беларусі афіцыйна асудзіў публікацыі Э. Скобелева ў маскоўскай газеце «Русский вестник» — «Спрэчнае і бясспрэчнае ў нацыянальным пытанні» і «Разумець гісторыю, жыць у гісторыі», у якіх аўтар праводзіў думку аб тым, што галоўнай мэтай Другой сусветнай вайны было стварэнне Дзяржавы Ізраіль і што рускія людзі гінулі і станавіліся інвалідамі дзеля менавіта гэтай мэты. Адпаведная заява Саюза пісьменнікаў была апублікавана 17 кастрычніка 2007 года ў нумары 42 газеты «Літаратура і мастацтва».

19 кастрычніка 2007 года на сустрэчы Намесніка Прэм’ер-міністра Рэспублікі Беларусь Аляксандра Косінца з кіраўнікамі рэспубліканскіх рэлігійных арганізацый старшыня Рэлігійнага аб’яднання абшчын прагрэсіўнага юдаізму Якаў Басін узняў пытанне аб распаўсюджванні ў краіне газеты «Русский вестник». Нагодай паслужыла публікацыя ў ёй (№ 17-18) артыкула Э. Скобелева з правакацыйным падзагалоўкам «Аб практычнай карысці „Пратаколаў сіёнскіх мудрацоў“» і падрабязным выкладам гістарычнай фальшыўкі. Як высветлілася пазней, гэта быў апошні артыкул Э. Скобелева ў шавіністычнай прэсе пры яго працы ў Адміністрацыі Прэзідэнта Рэспублікі Беларусь. У жніўні 2008 года ён вызвалены ад пасады і з ганьбай выключаны з Саюза пісьменнікаў БеларусіАнтисемитизм и антисемиты в Беларуси. Век XXI. Аналитический обзор. 2006—2008 гг..

 Узнагароды 
 Заслужаны дзеяч культуры Беларусі (1996);
 Дзяржаўная прэмія Рэспублікі Беларусь у галіне літаратуры, мастацтва і архітэктуры (1998) — за кнігі для дзяцей «Дзіўныя прыгоды пана Дылі і яго сяброў, Часека і Ганзасека» і «Новыя незвычайныя прыгоды Арбузіка і Бябешкі»;
 спецыяльная прэмія Прэзідэнта Рэспублікі Беларусь (2005) — за кнігу «Перасячэнне паралельных».

 Літаратура 




 Спасылкі 


Катэгорыя:Пісьменнікі Беларусі
Катэгорыя:Пісьменнікі СССР
Катэгорыя:Палітыкі Беларусі
Катэгорыя:Дзіцячыя пісьменнікі Беларусі
Катэгорыя:Рускамоўныя пісьменнікі